Kissa katselee lasten työtä
Lumipalloja nyt lapset
 käyvät vyöryttelemähän,
 mutta musta kissa itse
 eipä ryhdy toimeen tähän.

 Pelkää, että nuhan taikka
 influenssan saada voisi,
 samettiset töppösensä
 kastuneet kun ehkä oisi.

 Mutta eihän silti seikka
 millään muotoa se estä,
 että iloita myös kissa
 täydestä voi sydämestä.

 Näki Mirri mieli hyvin,
 kuinka kaikki koulun vaivat
 lapsilt’ unohtui, ja poskiin
 punaiset he ruusut saivat.